Man sterf in Benoni-huisbrandArgieffoto ŉ Man is Woensdagoggend in ŉ huisbrand in Benoni, oos van Johannesburg, dood. Volgens Chitra Bodasing, woordvoerder van ER24, het paramedici en brandbestryders by die huis in Farramere opgedaag terwyl ŉ kamer in ligte laaie gestaan het. “Die brandweer het die brand geblus, waarna die liggaam van die man gevind is,” het Bodasing gesê. Die man, in sy dertigs, is op die toneel dood verklaar. Die oorsaak van die brand is nog nie bekend nie. Die voorval word ondersoek.